
 Αθήνα,  31  Αυγούστου  2016
Προς

τις Ελεγκτικές Εταιρείες

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα: Παράγραφος «Έκθεση επί Άλλων Νομικών και Κανονιστικών Απαιτήσεων» της έκθεσης ελέγχου.
Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Η΄35/5/31.8.2016 συνεδρίασή του, αφού έλαβε υπόψη τη σχετική εισήγηση της Επιτροπής Συμβουλευτικής Υποστήριξης των Ο.Ε.Λ. και του Επιστημονικού Συμβουλίου, ενέκρινε ομόφωνα τα κατωτέρω:
«Μετά την εφαρμογή των διατάξεων των άρθρων 2 παρ. 3, 6 παρ. 1 και 8 παρ. 3 του Ν. 4403/17.7.2016
, για τις χρήσεις που λήγουν μετά την 7.7.2016, το τμήμα της έκθεσης του Ορκωτού Ελεγκτή Λογιστή που αφορά την «Έκθεση επί Άλλων Νομικών και Κανονιστικών Απαιτήσεων», διαμορφώνεται ως εξής:

« Έκθεση επί Άλλων Νομικών και Κανονιστικών Απαιτήσεων

Λαμβάνοντας υπόψη ότι η διοίκηση έχει την ευθύνη για την κατάρτιση της Έκθεσης Διαχείρισης του Διοικητικού Συμβουλίου και της Δήλωσης Εταιρικής   Διακυβέρνησης που περιλαμβάνεται στην έκθεση αυτή (εφόσον πρόκειται για
εταιρεία δημοσίου ενδιαφέροντος), κατ’ εφαρμογή των διατάξεων της παραγράφου 5 του άρθρου 2 του ν. 4336/2015 (μέρος Β), σημειώνουμε ότι:

α)
Στην Έκθεση Διαχείρισης του Διοικητικού Συμβουλίου περιλαμβάνεται δήλωση εταιρικής διακυβέρνησης, η οποία παρέχει τα πληροφοριακά στοιχεία που ορίζονται στην παράγραφο 3δ του άρθρου 43α του κ.ν. 2190/1920. [Η συγκεκριμένη παράγραφος (α) αυτή αφορά μόνο τις εταιρείες δημοσίου ενδιαφέροντος]

β)
Κατά τη γνώμη μας η Έκθεση Διαχείρισης του Διοικητικού Συμβουλίου έχει καταρτισθεί σύμφωνα με τις ισχύουσες νομικές απαιτήσεις της παραγράφου 3δ του άρθρου 43α του κ.ν. 2190/1920 και το περιεχόμενο αυτής αντιστοιχεί με τις συνημμένες [εταιρικές και ενοποιημένες] χρηματοοικονομικές καταστάσεις της χρήσης που έληξε την ΧΧ/ΧΧ/201Χ.

γ) Με βάση τη γνώση που αποκτήσαμε κατά το έλεγχό μας, για την Εταιρεία ΑΒΓ Α.Ε. και το περιβάλλον της, δεν έχουμε εντοπίσει
 ουσιώδεις ανακρίβειες στην Έκθεση Διαχείρισης του Διοικητικού της Συμβουλίου».»

Ο ΠΡΟΕΔΡΟΣ

  ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

  ΧΑΡΙΛΑΟΣ Π. ΑΛΑΜΑΝΟΣ

 Ορκωτός Ελεγκτής Λογιστής
Κοινοποίηση:

· Επιστημονικό Συμβούλιο Σ.Ο.Ε.Λ.
· Επιτροπή Συμβουλευτικής Υποστήριξης των Ο.Ε.Λ.
Εσωτερική Διανομή:

· Υπηρεσία Μητρώου Σ.Ο.Ε.Λ.
� Διευκρινίζεται ότι το περιεχόμενο και ο έλεγχος της Έκθεσης του Διοικητικού Συμβουλίου για τις χρήσεις που λήγουν μετά την 07/07/2016 ρυθμίζονται από τις διατάξεις του νόμου αυτού.


� Εφόσον εντοπιστούν ουσιώδεις ανακρίβειες στην Έκθεση Διαχείρισης του Διοικητικού Συμβουλίου ο Ορκωτός Ελεγκτής Λογιστής παρέχει πληροφορίες σχετικά με τη φύση αυτών των ανακριβειών.

